Πλατειά Κορινθίας

Η Πλατειά Κορινθίας είναι μια ακατοίκητη νησίδα του Σαρωνικού κόλπου η οποία βρίσκεται σε απόσταση 8,5 χιλιομέτρων (4,6 ναυτικών μιλίων) ΝΑ της νότιας εισόδου της Διώρυγας της Κορίνθου. Επίσης, απέχει περί τα 5,5 χλμ. (3 ν.μ.) από τα διυλιστήρια της ΜΟΤΟΡ ΟΪΛ ΕΛΛΑΣ. Είναι το δυτικότερο μεταξύ των νησιών του Σαρωνικού κόλπου και το εγγύτερο προς τη Διώρυγα.

Από διοικητικής άποψης, πρόκειται για μία από τις 3 νησίδες του Σαρωνικού κόλπου που ανήκουν διοικητικά στην Κορινθία, μαζί με τον Οβριό και τον Άγιο Πέτρο.

Πέριξ της νησίδας, καθώς και στην ευρύτερη περιοχή του ΒΔ Σαρωνικού, λειτουργούν εγκαταστάσεις ιχθυοκαλλιέργειας.

Αναφορές

Σαρωνικός κόλπος
Ελληνικές βραχονησίδες